laion/Wikipedia-Exotic huggingface dataset:
אליפות ברזיל בכדורגל 1991

אליפות ברזיל בכדורגל 1991 הייתה הפעם ה-35 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב- 2 בפברואר 1991 והסתיימו ב-9 ביוני 1991. בתחרות השתתפו 20 קבוצות. מליגת משנה העפילו לליגה הבכירה רסיפה ואתלטיקו פרנאאנסה. בעונה הסדירה הקבוצות חולקו לשני בתים. הקבוצות נפגשו עם הקבוצות האחרות של הבית משחק בית ומשחק חוץ. ארבע קבוצות מכל בית העפילו להמשך התחרות. הקבוצות שזכו במקום אחרון בבית יירדו לליגת משנה. השלב הבא כלל משחקי רבע הגמר, חצי הגמר והגמר בשיטת משחק בית ומשחק חוץ. במהלך שלב הבתים של האליפות עבור הניצחון הוענקו שתי נקודות ונקודה עבור תיקו. במהלך שלבי הגמר, במידה ומפגש כפול לא נתן הכרעה, הקבוצה עם הישג טוב יותר בשלב הקודם העפילה להמשך התחרות. סאו פאולו זכתה באליפות. זו הייתה הזכייה השלישית בתולדות המועדון. בסיום העונה גרמיו וויטוריה ירדו לליגת משנה. מליגת משנה העפילו לליגה הבכירה פאיסנדו וגוארני. פאוליניו, שחקנה של סנטוס כבש 11 שערים וזכה בתואר מלך השערים של האליפות. מאורו סילבה, שחקנה של ברגנטינו זכה בפרס "כדור הזהב" לכדורגלן העונה. נתונים מאתר rsssf נתונים מאתר futpedia
אליפות ברזיל בכדורגל 1992

אליפות ברזיל בכדורגל 1992 הייתה הפעם ה-36 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב- 26 בינואר 1992 והסתיימו ב-19 ביולי 1992. בתחרות השתתפו 20 קבוצות. מליגת משנה העפילו לליגה הבכירה פאוסנדו וגוארני. בעונה הסדירה הקבוצות חולקו לשני בתים. הקבוצות נפגשו עם הקבוצות האחרות של הבית משחק בית ומשחק חוץ. ארבע קבוצות מכל בית העפילו להמשך התחרות. הקבוצות שזכו במקום אחרון בבית יירדו לליגת משנה. השלב הבא הקבוצות אורגנו בשני בתים ונערכו משחקי בית ומשחקי חוץ. מנצחי הבתים העפילו למשחקי הגמר. במהלך שלב הבתים של האליפות עבור הניצחון הוענקו שתי נקודות ונקודה עבור תיקו. במהלך שלבי הגמר, במידה ומפגש כפול לא נתן הכרעה, הקבוצה עם הישג טוב יותר בשלב הקודם העפילה להמשך התחרות. פלמנגו זכתה באליפות. זו הייתה הזכייה הרביעית בתולדות המועדון. בסיום העונה פאיסנדו ונאוטיקו היו אמורות לרדת לליגת משנה, אך לאור החלטה על הגדלה משמעותית של מספר הקבוצות בליגה הבכירה, הם נותרו לעונה נוספת. לאור החלטה על הגדלת הליגה ל-32 קבוצות מליגת משנה העפילו לליגה הבכירה סנטה קרוז, סיארה, פורטלזה, רמו, ויטוריה, דספורטיבה פרווויאריה, קריסיומה, קוריטיבה, אוניון סאו ז'ואו, אמריקה מיניירו, פרנה וגרמיו. משתתפי משחק הגמר העפילו לגביע ליברטדורס בבטו, שחקנה של ואסקו דה גאמה כבש 18 שערים וזכה בתואר מלך השערים של האליפות. ז'וניור, שחקנה של פלמנגו זכה בפרס "כדור הזהב" לכדורגלן העונה. נתונים מאתר rsssf נתונים מאתר futpedia
חנוך דב פאדווא

רבי חנוך דב (העניך) פדווא (ה'תרס"ח, 1908 - ט"ו באב ה'תש"ס, 2000) היה אב בית דין התאחדות קהילות החרדים בלונדון, ומחבר שו"ת "חשב האפוד". פאדווא נולד בבוסק שבגליציה (כיום אוקראינה) לרב אליעזר זאב טויבער, חסיד בעלזא ואלעסק, ולטויבא בת הרב שמואל יוסף פאדווא, ונקרא על שם סביו האדמו"ר רבי חנוך דב העניך מאיר מאלעסק.  כשהיה בן חמש פרצה מלחמת העולם הראשונה ומשפחתו היגרה לווינה, שם למד אצל הרב חיים פינטר מבוקאווסק. למד בישיבות צעהלים ומטרסדורף, ולאחר מכן בשטיבל של חסידי בעלזא בקרקוב. נסמך להוראה מהרב שמואל פירר אב בית דין קרוסנו. היה נשוי לחנה גיטל, בתו של נפתלי גוטסמן, הגבאי של האדמו"ר רבי ישכר דב רוקח מבעלזא. היה רב בית המדרש "שומרי הדת" בווינה, ובעת סיפוח אוסטריה על ידי הגרמנים נאסר על ידם וישב בבית הסוהר משך כשנה, עד ששוחרר בתנאי שיעזוב את המדינה, ועלה לארץ ישראל. התיישב בירושלים והתקרב בין היתר לרב יוסף צבי דושינסקי, הרב דב בעריש וידנפלד והרב שמשון אהרן פולונסקי. הרב פאדווא התמנה למו"ץ בעדה החרדית ולרב בשכונות בתי ראנד, בתי ברוידא, ושכונת כנסת ישראל. היה חסיד בעלזא. רבי אהרן רוקח מבעלזא כיבדו ושלח אליו שאלות בהלכה. כשיסד הרב מטשעבין את ישיבת כוכב מיעקב בירושלים, קרא לרבי חנוך דב לכהן כראש ישיבה. לאחר שנפטרה אשתו בח' בטבת תש"ד נשא את יהודית, נכדתו של הרב יוסף חיים זוננפלד. נפטרה ביום ז' שבט תשנ"ג. בשנת תשט"ו מונה לאב בית דין התאחדות קהילות החרדים בלונדון, תפקיד שבו כיהן רבי חנוך דב עד לפטירתו. חיבר שו"ת "חשב האפוד" (ג' חלקים), בהסכמתו של הרב מטשעבין. נפטר בט"ו באב ה'תש"ס (16 באוגוסט 2000) ונטמן בהר המנוחות בירושלים. בריינא מאשא, אשת רבי שלום פרידמן, דיין בהתאחדות קהילות החרדים בלונדון הרב יוסף, ראש הדיינים ונשיא התאחדות קהילות החרדים בלונדון ורב בית המדרש "חשב האפוד" בעיר רבי משה חיים אפרים פאדווא, ממלא מקומו בתפקיד אב בית דין התאחדות קהילות החרדים בלונדון הרב יהושע העשיל, דיין ומורה צדק במנצ'סטר "חשב האפוד" חלק א', באתר היברו בוקס "חשב האפוד" חלק ב'-ג', באתר היברו בוקס הרב אברהם יונה שוורץ רבה של וינה. חנוך דוב פדווא (1908-2000), דף שער בספרייה הלאומית "דאס אידישע ווארט" תשרי תשס״א, באתר היברו בוקס
קטנה

האם התכוונתם ל... קטנה (כפר) – כפר בנפת אל-קודס של הרשות הפלסטינית, סמוך להר אדר קטנה (הלכה) – בת, מיום הולדתה עד גיל שתים עשרה קטנה (עיר מדינה) – עיר מדינה עתיקה המזוהה באתר הארכאולוגי תל אל-מושריפה בסוריה קטנה (רובע) – רובע השייך לעיריית מרגרה שבמטרופולין ונציה קטאנה (פירושונים) קטן
משוואת קלרו

משוואת קלרו (באנגלית: Clairaut's relation), שנקראת על שם אלכסיס קלוד קלרו, היא נוסחה בגאומטריה דיפרנציאלית שמתארת את ההתנהגות של גאודזות על משטחי סיבוב. קלרו גזר את הנוסחה ראשית עבור גאודזות של כדור, ולאחר מכן הראה שהיא תקפה גם למשטח סיבוב שרירותי; הוא יישם אותה במאמר מ-1733 למקרה של גאודזות על משטחי סיבוב ממעלה רביעית. הנוסחה קושרת בין המרחק (r(t מנקודה על מעגל גדול של ספירת היחידה לציר ה-z, לזווית (θ(t בין הווקטור המשיק לעקום למעגל המתאר את קו הרוחב המקומי: r ( t ) cos ⁡ θ ( t ) = constant . {\displaystyle r(t)\cos \theta (t)={\text{constant}}.\,} הקשר הזה נשאר תקף למשטח סיבוב שרירותי. ניסוח מתמטי פורמלי של משוואת קלרו הוא כדלהלן: יהי γ עקום גיאודזי על משטח סיבוב S, יהי ρ המרחק בין נקודה של S לציר הסיבוב שלו, ותהי ψ הזווית בין γ למרידיאנים (קווי אורך) של S. אז המכפלה ρ sin ψ קבועה לאורך γ. באופן הפוך, אם ρ sin ψ קבועה לאורך עקום מסוים γ המוכל במשטח, אז γ הוא עקום גאודזי. ניתן לתת גם פרשנות פיזיקלית לקביעה זאת; משוואת קלרו מבטאת את הרעיון שהתנע הזוויתי של חלקיק יחסית לציר הסיבוב של המשטח המחליק לאורך מסילה גאודזית ללא השפעת כוחות חיצוניים (פרט לאלו השומרים אותו על המשטח) צריך להישמר. מסילה גאודזית
עאיד חבשי

עאיד חבשי (בערבית: عايد حبشي; נולד ב-10 במאי 1995 באכסאל שבישראל) הוא כדורגלן ערבי-ישראלי המשחק בעמדת הבלם בעירוני קריית שמונה. חבשי נולד באכסאל, ישראל, למשפחה ערבית-מוסלמית. התחיל לשחק כדורגל בקבוצות הילדים של הפועל נצרת עילית, וכשהיה בן 14 עבר למחלקת הנוער של מכבי חיפה. ב-28 בנובמבר 2012 ערך את הופעת הבכורה שלו בקבוצה הבוגרת של המועדון, כשפתח בהרכב בהפסד 2–3 למכבי נתניה במסגרת גביע הטוטו. את הופעת הבכורה שלו בליגת העל ערך ב-21 באפריל 2013, בהפסד 1–2 לבני יהודה תל אביב. בעונת 2013/2014 ערך שלוש הופעות בליגת העל, ובמקביל המשיך לשחק בקבוצת הנוער. ב-3 בפברואר 2015 הושאל חבשי לבני סכנין כחלק מעסקת העברתו של אברהם פאס למכבי חיפה. בסכנין היה חבשי שחקן הרכב, ועד תום עונת 2014/2015 ערך 13 הופעות בליגה. בעונת 2015/2016 חזר חבשי למכבי חיפה, ערך 15 הופעות בליגה והיה שותף לזכייה של הקבוצה בגביע המדינה. ב-14 ביולי 2016 ערך את הופעת הבכורה שלו בזירה האירופית בתיקו 1–1 נגד נומה קאליו. ב-1 בפברואר 2017 הושאל להפועל רעננה, במדיה ערך ארבע הופעות עד תום עונת 2016/2017. ב-27 ביוני 2017 הושאל חבשי לקבוצת בני יהודה תל אביב. ב-9 בדצמבר 2017 הבקיע את שער הבכורה שלו בקריירה, בניצחון 2–1 על מכבי נתניה. חבשי פתח בכל 36 משחקי הליגה של הקבוצה בעונת 2017/2018 ולא החמיץ דקת משחק אחת, והקבוצה סיימה את העונה בפלייאוף העליון. לקראת עונת 2018/2019 חזר מההשאלה למכבי חיפה. ב-25 ביוני 2021 חתם חבשי לשנתיים בעירוני קריית שמונה. ב-25 בספטמבר כבש שער בכורה בניצחון 0-1 על הפועל נוף הגליל. לזכותו של חבשי ארבע הופעות במדי נבחרת נוער ב' של ישראל עד גיל 18, חמש-עשרה הופעות במדי נבחרת הנוער עד גיל 19, ושלוש-עשרה הופעות במדי הנבחרת הצעירה עד גיל 21. במאי 2018 זומן חבשי לראשונה לסגל נבחרת ישראל הבוגרת, לקראת משחק ידידות נגד ארגנטינה, אך המשחק בוטל. ב-7 בספטמבר 2018, ערך את הופעת הבכורה שלו בבוגרים של הנבחרת, כשגם פתח בהרכב במשחק מול אלבניה במסגרת עונת הביכורים של ליגת האומות של אופ"א, שנגמר בהפסד חוץ לישראל 1–0. מכבי חיפה אליפות: 2020/2021 גביע המדינה: 2015/2016 מדיה וקבצים בנושא עאיד חבשי בוויקישיתוף עאיד חבשי, באתר ההתאחדות לכדורגל בישראל עאיד חבשי, באתר Transfermarkt עאיד חבשי, באתר Soccerway עאיד חבשי, באתר WorldFootball.net עאיד חבשי, באתר National Football Teams תומר לוי, ‏הטרייד הושלם: אברהם פאס חתם במכבי חיפה, באתר ערוץ הספורט, 3 בפברואר 2015 ליאור ליבוביץ' ודורון בן דור, ‏עאיד חבשי חתם בהפועל רעננה עד לסיום העונה, באתר ONE‏, 1 בפברואר 2017 עמית וסר, ‏הבלם עאיד חבשי חתם לעונה אחת בבני יהודה, באתר ONE‏, 27 ביוני 2017 עאיד חבשי זומן לפתיחת האימונים של מכבי חיפה. יאללה ספורט. 23 במאי 2018 שלום אלבז, במסגרת עסקת דהן: חבשי חתם בקריית שמונה, באתר ONE, ‏25 ביוני 2021 דורון בן דור, ‏קנדיל, קפילוטו, חבשי, אצילי ודאבור בסגל ישראל, באתר ONE‏, 22 במאי 2018 ליגת האומות של אופ"א 2018/9 – פרטי המשחק – אלבניה ישראל, באתר ההתאחדות לכדורגל בישראל Albania vs. Israel 1 - 0, soccerway
ניהיל נובי

אין כל חדש ללא הסכמה משותפת (בלטינית: Nihil novi nisi commune consensu) היא הכותרת של החוקה משנת 1505 אשר אומצה בידי הסיים הפולני במהלך מפגש בטירה המלכותית בראדום, ונחתמה בידי המלך אלכסנדר יגיילו ב-3 במאי של אותה שנה. "חוקת ראדום" קבעה ש"החוקים הכללי והמעשים הציבוריים אינם נוגעים ליחיד, אלא לכלל האומה", ולפיכך "אין כל חדש ללא הסכמה משותפת". היינו נאסר על המלך להוציא חוקים חדשים ללא הסכמת כל בני האצולה החברים בסיים, למעט החוקים המסדירים את ערי המלוכה, אדמות הכתר, המכרות, הממלכות, האיכרים המלכותיים והיהודים. החלטה זו של הסיים יצרה את מה שכונה לימים "דמוקרטיית האצילים", כיוון שהיא העניקה כוח רב לבני האצולה הפולנים הרבים (אשר היוו עשרה אחוזים מכלל האוכלוסייה). כל בני האצולה ללא קשר למעמדם הכלכלי, נחשבו לבני מעמד שווה ונהנו מזכויות רבות. מעמד האצולה שלט בסיים ובמלך הנבחר של פולין. כוחם של בני האצולה בממלכת פולין ובהמשך באיחוד הפולני-ליטאי רק הלך וגדל, עד שכעבור שתי מאות אף הוגדל הם יכלו להטיל ליברום וטו. המילים "אין כל חדש" נלקחו בהשראת מגילת קהלת, פרק א', פסוק ט': "אֵין כָּל חָדָשׁ תַּחַת הַשָּׁמֶשׁ" (בתרגום ללטינית: nihil novi sub sole). מדיה וקבצים בנושא ניהיל נובי בוויקישיתוף המסמך בוויקיטקסט בלטינית ובפולנית
סנונית עצים

סנונית עצים (שם מדעי: Tachycineta bicolor) היא מין של ציפור ממשפחת הסנוניתיים החיה ברחבי אמריקה הצפונית ועד למרכז אמריקה. סנונית זו מגיעה לאורך 13.5 ס"מ ולמשקל 20 גרם. היא בעלת נוצות כחולות בחלקה העליון ובכנפיה והראש כחול מלבד אזור העיניים השחורות והמקור האפור. תחתית המקור ומטה לבנים וקצוות הכנפיים שחורות. הסנונית בעלת כנפיים ארוכות וזנב דמוי מזלג. הן תופסות חרקים מעופפים קטנים ויאכלו גם פירות מהעצים. הסנוניות מקננות בחורים טבעיים ומלאכותיים בסביבות נהרות ולעיתים מקננות בין קופסאות הבנויות לציפורים אחרות. התנהגות זו הגדילה את מספרן באזורים רבים. מדיה וקבצים בנושא סנונית עצים בוויקישיתוף סנונית עצים, באתר ITIS (באנגלית) סנונית עצים, באתר NCBI (באנגלית) סנונית עצים, באתר Animal Diversity Web (באנגלית) סנונית עצים, בבסיס הנתונים ARKive (באנגלית) סנונית עצים, באתר האנציקלופדיה של החיים (באנגלית) סנונית עצים, באתר Internet Bird Collection (באנגלית) סנונית עצים, באתר GBIF (באנגלית) סנונית עצים באתר הרשימה האדומה של IUCN
חטפית יתושים

חטפית יתושים (שם מדעי: Polioptila) הוא סוג של ציפורים ממשפחת הפוליופטילים, הקרובה לחטפיתיים, הנפוצות באמריקה הצפונית. עופות אלה קטנים מאוד ומזכירים במראם גדרונים. אורכם 10-13 ס"מ ומשקלם 4-9 גרם. הם בעלי גוף אפור עם ראש כהה ופס על העיניים. המקור דק ושחור, מעוצב לתפיסת טרף קטן במהירות. באורח חייהם הם מזכירים את החטפיתיים. הם אורבים לחרקים מעופפים העוברים סמוך שיעופו לענפים, עליהם הם עומדים, ואז עטים עליהם מאחור. חטפיות יתושים נפוצות ממרכז ודרום ארצות הברית, דרך מקסיקו ועד ליערות אמריקה הדרומית. רובן חיות באזורים סובטרופיים וחלקן גם במדבריות. Polioptila caerulea Polioptila lembeyei Polioptila californica Polioptila melanura Polioptila nigriceps Polioptila albiloris Polioptila guianensis Polioptila clementsi Polioptila plumbea Polioptila lactea Polioptila schistaceigula Polioptila dumicola מדיה וקבצים בנושא חטפית יתושים בוויקישיתוף חטפית יתושים, באתר ITIS (באנגלית) חטפית יתושים, באתר NCBI (באנגלית) חטפית יתושים, באתר Animal Diversity Web (באנגלית) חטפית יתושים, באתר האנציקלופדיה של החיים (באנגלית) חטפית יתושים, באתר GBIF (באנגלית) חטפית יתושים, באתר אנציקלופדיה בריטניקה (באנגלית)
קוקיית דידריק

קוקיית דידריק, או קוקייה ירוקה (שם מדעי: Chrysococcyx caprius), היא מין עוף טפיל ממשפחת הקוקייתיים הקרובה לקוקייה אזמרגדית. קוקייה זו חיה באפריקה שמדרום לסהרה ובקצה חצי האי ערב בסוואנות מיוערות ויערות פתוחים ושיחיות וכן בגדות נהר. עד היום נרשמו בישראל שתי תצפיות בלבד, שתיהן מאילת: הפרט הראשון נצפה באביב 1994. הפרט השני טובע בפארק הצפרות של העיר - ביום האחרון של 2022. זוהי קוקייה קטנה שאורכה 18–20 ס"מ והיא בעלת נוצות ירוקות מבריקות, עורף בצבע נחושת, וכתמים לבנים על הכנפיים והצוואר. העיניים אדומות והמקור קטן ושחור. הקוקייה מפוספסת מתחת לכנפיים. הנקבות דומות לזכרים אך בעלות צבעי נחושת ביותר מקומות בגוף מאשר ירוק. היא חיה בין הענפים של עצי הסוואנה ומשמיעה רעשים עזים כדי להתריע על טריטוריה. היא אוכלת מגוון חרקים וזחלים שהיא מחלצת מחוריהם. הקוקייה נטפלת לעופות אחרים, בעיקר לאורגיים כמו לאורג הכפר (Ploceus cucullatus) או למיני שזרן אדום קולר (Euplectes ardens). ואולם כמה אורגיים מקשים עליה להטיל להם ביצים ואצל חלקם היא כלל אינה מסוגלת להיכנס. אורג הכף מכין מעברי כניסה לקינו הכדורי עם כניסה מלמטה בה יכול להיכנס רק עוף הקטן מהאורג והקוקייה גדולה מדי, ואורג מסיכה קטן (Ploceus intermedius) מספיק גדול כדי להיכנס אליו, אך האוכלוסיות שלו פיתחו גוני צבעים שונים שהקוקייה לא הצליחה להסתגל אליהם. כשהיא מטילה ביצה בתוך אחד הקנים היא בולטת בשונותה ונזרקת מיד מהקן. עין וטבעת-עין בצבע אדום בולט, יוהנסבורג, דרום אפריקה פספוס בתת-כנף, לימפופו, דרום אפריקה קוקיית דידריק מפגינה את ניצוייה הזוהר, לימפופו, דרום אפריקה נקבה, הפארק הלאומי פילאנסברג, דרום אפריקה צעיר, קייפטאון, דרום אפריקה מדיה וקבצים בנושא קוקיית דידריק בוויקישיתוף קוקיית דידריק, באתר ITIS (באנגלית) קוקיית דידריק, באתר NCBI (באנגלית) קוקיית דידריק, באתר Animal Diversity Web (באנגלית) קוקיית דידריק, באתר GBIF (באנגלית) קוקיית דידריק באתר הרשימה האדומה של IUCN ערד בן דוד, קוקיה ירוקה, באתר הצפרות הישראלי
חובב ורדי

חובב ורדי הוא קצין צה"ל בדרגת אלוף-משנה המשרת כראש מחלקת תורת לחימה בחטיבת התורה וההדרכה באמ"ץ. התגייס לצה"ל ועבר קורס מפקדי טנקים וקורס קציני שריון. שימש מפקד מחלקה ומפקד פלוגה. ב-2009 מונה למפקד גדוד 75 בחטיבה 7. ב-2011 מונה למפקד גדוד 198 בחטיבה 460. ב-2014 מונה למפקד חטיבה 8 בדרגת אלוף-משנה. לאחר מכן מונה לסגן מפקד עוצבת אדום. בהמשך מונה לראש מחלקת תורת לחימה בחטיבת התורה וההדרכה באמ"ץ.
דורון זגר

דורון זגר (נולד ב-1957) קרדיולוג, משנת 2016 מכהן כמנהל המערך הקרדיולוגי במרכז הרפואי האוניברסיטאי סורוקה פרופסור מן המנין לקרדיולוגיה באוניברסיטת בן-גוריון בנגב. הוא נשיא האיגוד הקרדיולוגי בישראל החל מ-2019. זגר החל את לימודי הרפואה שלו בהיותו בן 18 בשנת 1975, הוא למד מאז ועד 1982 בפקולטה לרפואה ע"ש רפפורט בטכניון בחיפה. לאחר שירות צבאי במסגרת העתודה האקדמית התמחה ברפואה פנימית (1986–1989) והתמחות על בקרדיולוגיה (1989–1992) בבית החולים הדסה בירושלים. ב-1992 נסע לארצות הברית והשתלם במשך שנתיים בקרדיולוגיה במרכז הרפואי "Cedars Sinai" שבלוס אנג'לס, קליפורניה. הוא שב לישראל ובשנת 2001 התמנה כמנהל יחידת טיפול נמרץ לב בסורוקה. זגר נושא תפקידים בכירים בתחום רפואת הלב; בין השנים 2011–2007 כיהן כמזכיר כללי של האיגוד הקרדיולוגי בישראל ובמאי 2019 נכנס לתפקיד נשיא האיגוד הקרדיולוגי, אותו ימלא עד 2021. בין השנים 2008–2010 כיהן כסגן יושב ראש החוג האירופי לטיפול נמרץ לב. במקביל לתפקידיו הביצועיים ברפואה, מכהן זגר בתפקידים בכירים באקדמיה; בין השנים 2011–2014 כיהן כסגן דיקן להוראה, בפקולטה למדעי הבריאות של אוניברסיטת בן-גוריון. ובין השנים 2014-2019 כיהן בפקולטה זו כסגן דיקן לקידום אקדמי. דורון זגר מתגורר בלהבים, נשוי ואב לשנים. מדיה וקבצים בנושא דורון זגר בוויקישיתוף ממחקריו של פרופ' דורון זגר באתר pubmed אתר מרכז רפואי סורוקה / פרופ' דורון זגר תוצאות הגרלת חידון הסמלים, מעריב, 9 במאי 1980. בן שיף, "מינויים חדשים בסורוקה", באר שבע נט, 23 בנובמבר 2011 פרופ' דורון זגר - הנשיא הנבחר של האיגוד הקרדיולוגי בישראל, 19 בפברואר 2017, באתר אוניברסיטת בן-גוריון.
אורג מסיכה קטן

אורג מסיכה קטן (שם מדעי: Ploceus intermedius) הוא מין מהסוג אורג שבמשפחת האורגיים המצוי בסוואנות ברחבי אפריקה. אורכו 13 ס"מ ומשקלו 15-32 גרם. הוא בעלת גוף צהוב עם כנפיים צהובות-ירוקות ומעט לבנות וראש שחור בעל מסיכה גדולה והמקור קצר ושחור. הנקבות בהירות צבע עם ראש צהבהב והמקור אפור. האורגים נחים במושבות על העצים של הסוואנות, כשלעיתים הקנים נבנים בצמוד לאורגיים אחרים כמו Ploceus cucullatus או Bubalornis niger. הם ניזונים בעיקר מזרעים ומחרקים מעופפים כמו מארבה. האורגיים מקננים בקנים כדוריים עשויי מחצלת עשב והכניסה אליהם מלמטה. זה מונע כניסה של נחשים או עופות דורסים רעבים לקן אך לא טפילים כמו קוקיית דידריק שמטילה את ביציה בקן. ואולם האורגים יכולים לזהות את צבע ביצי הקוקייה שאינה דומה לשאר המושבות ומפילים אותה למטה. לכל אוכלוסיית אורגים צבע ביצים שונה מה שמקשה על הקוקייה להסתגל לכך. Ploceus intermedius intermedius Ploceus intermedius cabanisii מדיה וקבצים בנושא אורג מסיכה קטן בוויקישיתוף אורג מסיכה קטן, באתר ITIS (באנגלית) אורג מסיכה קטן, באתר NCBI (באנגלית) אורג מסיכה קטן, באתר Animal Diversity Web (באנגלית) אורג מסיכה קטן, באתר GBIF (באנגלית) אורג מסיכה קטן באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
צמתי הדמדומים

צֹמתי הדמדומים (Crossroads of Twilight) הוא הספר העשירי מתוך סדרת הפנטזיה "מחזור כישור הזמן" מאת רוברט ג'ורדן. בגרסה המתורגמת לעברית, הוא מחולק לשני כרכים: "צמתי הדמדומים" ו"עת השינוי". בעברית, יצא הספר לאור בהוצאת "אופוס". בציור הכריכה המקורית רואים את הארנן (עם צלקת על הלחי וקשת ביד), מאט, תום מרילין (עם שפם ושער לבנים), טואון (עם שיער זיפי שחור) וחבורתם מתחמקים משיירות סינצ'נים דרך יער. בספר אין קרב משמעותי, אבל במהלכו האאס סדאי של סלידר מגלות איך הופכים ברזל לקואלינדר בלתי שביר. אגווין וליאן שריף מתגנבות לפתח נמל טאר וולון והופכות את רוב שרשרת הנעילה לקואלינדר- ונתפסות. צמתי הדמדומים, באתר OCLC (באנגלית)
אליפות ברזיל בכדורגל 1993

אליפות ברזיל בכדורגל 1993 הייתה הפעם ה-37 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב- 4 בספטמבר 1993 והסתיימו ב-19 בדצמבר 1993. בתחרות השתתפו 32 קבוצות. מליגת משנה העפילו לליגה הבכירה סנטה קרוז, סיארה, פורטלזה, רמו, ויטוריה, דספורטיבה פרווויאריה, קריסיומה, קוריטיבה, אוניון סאו ז'ואו, אמריקה מיניירו, פרנה וגרמיו. בשלב ראשון הקבוצות אורגנו ב-4 בתים. הקבוצות שזכו במקומות 1-3 בבית A ובבית B העפילו לשלב השני. בין הקבוצות שזכו במקום הראשון והשני בבית C ובבית D נערכו משחקים נוספים לקביעת הקבוצות שיעלו לשלב השני. הקבוצות שזכו במקומות 5-8 בבית C ובבית D ירדו ליגה. בשלב הבא הקבוצות אורגנו בשני בתים ונערכו משחקי בית ומשחקי חוץ. מנצחי הבתים העפילו למשחקי הגמר. במהלך שלב הבתים של האליפות עבור הניצחון הוענקו שתי נקודות ונקודה עבור תיקו. במהלך שלבי הגמר, במידה ומפגש כפול לא נתן הכרעה, הקבוצה עם הישג טוב יותר בשלב הקודם העפילה להמשך התחרות. פלמיירס זכתה באליפות. זו הייתה הזכייה השביעית בתולדות המועדון. בסיום העונה סיארה, סנטה קרוז, גויאס, פורטלזה, אמריקה מיניירו, קוריטיבה, אתלטיקו פרנאאנסה ודספורטיבה פרווויאריה ירדו לליגת משנה. גוגה, שחקנה של סנטוס כבש 14 שערים וזכה בתואר מלך השערים של האליפות. סזאר קמפאיו, שחקנה של פלמיירד זכה בפרס "כדור הזהב" לכדורגלן העונה. נתונים מאתר rsssf נתונים מאתר futpedia
קוליברי שחור-חזה

קוליברי שחור-חזה (שם מדעי: Archilochus alexandri) הוא מין של עוף ממשפחת הקוליבריים. הוא קרוב משפחתו של קוליברי אדום-חזה מצוי. קוליברי זה חי מדרום קנדה באלברטה וקולומביה הבריטית למערב ארצות הברית עד אוקלהומה ומדרים עד למקסיקו. הוא נפוץ ביערות, שדות, מדרונות הרים, פרדסים, ושיחים הכוללים פרחים מפיקי צוף. חלק מפרחים אלה עונתיים והקוליברי נודד דרומה בחיפושיו אחר הפרחים. אורכו של הקוליברי 8.25 ס"מ ומשקלו רק 3.5 גרם. הוא בעל גוף אפור-ירקרק וראש וחזה שחורים, מקור ארוך ורגליים שחורות קטנות. הכנפיים לבנות ומסתובבות לאחור כמו על ציר, כך שהקוליברי יכול לרפרף במקומו. הוא מהיר מאוד וקשה לתפוס אותו באוויר. הקוליברי מעופף בנחלות פרטיות ותוקף כל מסיג גבול. הוא פעיל רק במשך היום ומחפש צוף ואבקה מפרחים אך גם צד חרקים קטנים. הקוליבריים נפגשים בעיקר בעונת הרבייה. את הקן הם מכינים בין הצמחים הנמוכים והוא מורכב בעיקר מחזזיות ומקורי עכבישים. בקן הנקבה מטילה 2 ביצים לבנות הבוקעות אחרי 15 יום. שני הזווגים עוזרים בטיפול בהם. מדיה וקבצים בנושא קוליברי שחור-חזה בוויקישיתוף קוליברי שחור-חזה, באתר ITIS (באנגלית) קוליברי שחור-חזה, באתר NCBI (באנגלית) קוליברי שחור-חזה, באתר Animal Diversity Web (באנגלית) קוליברי שחור-חזה, באתר האנציקלופדיה של החיים (באנגלית) קוליברי שחור-חזה, באתר Internet Bird Collection (באנגלית) קוליברי שחור-חזה, באתר GBIF (באנגלית) קוליברי שחור-חזה באתר הרשימה האדומה של IUCN
קוליברי צבוע-חזה

קוליברי צבוע-חזה (שם מדעי: Archilochus) הוא סוג של עוף ממשפחת הקוליבריים החיים באמריקה הצפונית מקנדה עד מקסיקו, וחורפים באמריקה המרכזית. בסוג שני מינים. קוליברים אלה מחפשים פרחים ביערות, שדות, ערבות ומדרונות הרים ויכולים להימצא באזורים עם טמפרטורות נמוכות. הם פעילים רק ביום ומוצצים צוף ואבקה מהפרחים ברפרוף במקום. הם יצודו גם חרקים בעיקר לגוזלים. לסוג זה יש חזה צבוע בשחור או באדום. מטרתו היא למשוך נקבות ולהרתיע יריבים המתקרבים לפרחים. נוצות גופם ירוקות בהירות. חלק מהקוליברים נודדים לאורך קילומטרים בחיפוש אחר פרחים בבוא החורף. קוליברי אדום-חזה מצוי (Archilochus colubris) קוליברי שחור-חזה (Archilochus alexandri) מדיה וקבצים בנושא קוליברי צבוע-חזה בוויקישיתוף קוליברי צבוע-חזה, באתר ITIS (באנגלית) קוליברי צבוע-חזה, באתר NCBI (באנגלית) קוליברי צבוע-חזה, באתר Animal Diversity Web (באנגלית) קוליברי צבוע-חזה, באתר האנציקלופדיה של החיים (באנגלית) קוליברי צבוע-חזה, באתר GBIF (באנגלית)
משה פירירה

הרב משה פירירה (1884–1932) היה מחנך, איש ציבור ודיין, מנהיג הקהילה היהודית בוויסוקו שבבוסניה, המורה הראשי העברי בבתי הספר בסרייבו, מאישי הציבור הבולטים בעיר. נולד בירושלים ב-26 בינואר 1884 (כ"ח בטבת ה'תרמ"ד) לרב מרדכי פירירה, בן למשפחה שמוצאה בספרד. בצעירותו חונך בישיבות העיר. בשנת 1901 (ה'תרס"א) נסע לבקר את קרוביו בטראווניק שבבוסניה, ושם נישא לבת דודו. לאחר שנישא מונה על ידי הקהילה היהודית שבוויסוקו שבבוסניה לשמש כמורה הוראה, כדיין, כשוחט וכחזן. כיהן כחזן בקהילה היהודית של העיירה ביילינה. בתפקידיו אלו שימש עד לשנת 1918 (ה'תרע"ט) ואז עבר בסוף שנת 1918 (תחילת ה'תרע"ט) לסרייבו שבבוסניה, שם מונה לשמש כמורה העברי הראשי של בתי הספר העממיים של הקהילה היהודית והממשל המקומי. בין היתר נמנה עם מייסדי ועסקני אגודת "שפה ברורה" שהפעילה אולפן ללימוד עברית ומטרתה הייתה הפצת השפה בסרייבו. בשנת 1928 (ה'תרפ"ח) נבחר לשמש כחבר בית הדין של הקהילה היהודית בסרייבו. מעמדו בקהילה נסק בתקופה זו, ועד מהרה הפך לאחת מהדמויות הבולטות בקהילה. כן נודע בדרשותיו מדי שבת בישיבתו הפרטית. הלך לעולמו ב-3 בפברואר 1932 (כ"ו בשבט ה'תרצ"ב) בסרייבו. משה דוד גאון, "משה ב"ר מרדכי פירירה", יהודי המזרח בארץ ישראל ח"ב, ירושלים, תרצ"ח, עמ' 559, באתר היברובוקס הקהילה היהודית בביילינה, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 41.
קוליבריים טרופיים

קוליבריים טרופיים המכונים גם הרמיטים (שם מדעי: Phaethornithinae) היא תת-משפחה של עופות קטנים ממשפחת הקוליבריים המצויים רק ביבשת אמריקה ממקסיקו ועד ארגנטינה. אלו קוליברים בעלי צבעים מקושטים מירוק וברונזה לצהוב וכתום. הראש כהה בדרך כלל ובעל פס שחור על העיניים והמקור קצר יחסית ומעוקל למטה. אין להם הרבה עיטורים על הכנפיים או הזנב. לקוליברים אלה אין גם דו-צורתיות זוויגית חזקה. הם מרחפים ביערות הגשם של אמריקה המרכזית והדרומית ביחסים סימבוזיים עם כמה פרחים. הקוליברים מסוגלים לרפרף במקום ולשתות עם מקורם את הצוף. הם פעילים רק במשך היום ובלילה ישנים שינה משתקת העוזרת להם שלא לגווע ברעב כשאין פרחים. סוג ומין יחיד קוליברי רחב-זנב (Anopetia gounellei) סוג קוליברי מגלני (Eutoxeres) - בו 2 מינים סוג קוליברי חום-חזה (Glaucis) - בו 3 מינים. ביניהם קוליברי אדמוני-חזה סוג קוליברי טרופי (Phaethornis) - בו 30 מינים סוג ומין יחיד קוליברי מקור-משור (Ramphodon naevius) סוג קוליברי חוד-חץ (Threnetes) - בו 3 מינים מדיה וקבצים בנושא קוליבריים טרופיים בוויקישיתוף קוליבריים טרופיים, באתר ITIS (באנגלית) קוליבריים טרופיים, באתר אנציקלופדיה בריטניקה (באנגלית)
צולל גב-קנבס

צולל גב-קנבס (שם מדעי: Aythya valisineria) הוא מין ברווז בסוג צולל השייך לתת-משפחת הצוללים. מין זה מצוי באמריקה הצפונית. אורכו של הצולל 48–56 ס"מ, מוטת כנפיו 79–89 ס"מ ומשקלו 862–1,600 גרם. הוא המין הגדול ביותר בסוג צולל. ברווז זה בעל עיניים אדומות בולטות ומקור ארוך בצבע שחור, פנים וצוואר ארוך בצבע חום-אדמוני וחזה שחור. אזור השת גם שחור, אך הכנפיים והגוף לבנים. קצוות הכנפיים אפורות. הנקבה לעומת הזכר אפורה כולה עם מקור עדין יותר וכתם חום על הצוואר. הראש בהיר והעין שחורה וקטנה. הברווז מצוי באגמים, נהרות וביצות עשב באמריקה הצפונית ומצפין עד לחוג הארקטי. הנקבה מקננת בשולי המים בין הצמחייה ומטילה בקן 5–11 ביצים. נקבות אחרות עשויות להטיל ביצים בקן, לעיתים תוך דחיפת המארחת ומאבק איתה. לאם המארחת קשה לזהות איזו ביצה לא שייכת לה, וכך האפרוחים מוטבעים. גם ברווזי צולל אמריקאי נטפלים לקינה. התועלת שלהם היא בכך שישנם הרבה טורפים באגמים ובביצות כמו ראקונים, בואשים ונחשים רעבים וגם הברווזות המקננות עלולות להיטרף. הפצת הביצים מסייעת לחלק מהתטולות להינצל. זכר (משמאל) ונקבה (מימין) מדיה וקבצים בנושא צולל גב-קנבס בוויקישיתוף צולל גב-קנבס, באתר ITIS (באנגלית) צולל גב-קנבס, באתר NCBI (באנגלית) צולל גב-קנבס, באתר Animal Diversity Web (באנגלית) צולל גב-קנבס, בבסיס הנתונים ARKive (באנגלית) צולל גב-קנבס, באתר האנציקלופדיה של החיים (באנגלית) צולל גב-קנבס, באתר Internet Bird Collection (באנגלית) צולל גב-קנבס, באתר GBIF (באנגלית) צולל גב-קנבס, באתר אנציקלופדיה בריטניקה (באנגלית) צולל גב-קנבס באתר הרשימה האדומה של IUCN